Maniger nv von siner tvgende gahet· der die schande enpfahet
Maniger nv von siner tvgende gahet· der die schande enpfahet·
in dc herze sin·
da mit er bezeiget· dc er balde veiget·
vnd schiere tot nider stúrzet·
da von ich fúr mine frúnde erschrike· die mir wilent dike·
taten helfe schin·
vnd nv von eren drate wellent keren·
sam die zv̊ der flúhte sint geschúrzet·
ich fúrhte  dc ir núwer sitte si niht lasse werden alt·
swa sich an geborne tvgent verwandelt· da wirt missehandelt·
sere an ir gewalt·
dv́ nature danne· so dc si dem manne·
leben vnd wirde balde kúrzet·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse